Vannpolo

Vannpolo er en lag- og vannsport som best kan beskrives som en kombinasjon av svømming, fotball, basketball, håndball, ishockey, rugby og wrestling. Et lag består av seks utespillere og en målvakt. Målet med spillet er det samme som i fotball og håndball – å lage så mange mål som mulig. Vannpolo var sammen med fotball de to første lagidrettene på det olympiske program. Vannpolo kom med så tidlig som i 1900, og er dermed langt eldre enn alle de grenene som den sammenliknes med. Realiteten er at mange idretter har tatt utgangspunkt i fotballens og vannpoloens idealer og offensive kvaliteter.

Norge
I dag er vannpolo en beskjeden idrett i Norge – først og fremst på grunn av vansker med tilgang til treningstider og plass i svømmehaller rundt om i landet. 

Fra og med sesongen 2009/2010 er det startet seriespill i Norge, med sju lag; Oslo (Vika), Landøya Vannpolo (Asker), Lørenskog og Rælingen Kappsvømmingsklubb, Namsos, Nordby (Ås), NTNUI (Trondheim) og Stavanger Vannpolo.Svømming.no – Seriespill i vannpolo 2009/2010

 Regler 
Et vannpololag består av:
 13 spillere – en målvakt, seks utespillere og seks innbyttere. I Sverige tillates det totalt 15 spillere, med andre ord to ekstra innbyttere.
 Innbytere kan byttes inn på et hvilket som helst tidspunkt, så lenge dette skjer via innbytteboksen
Spilletiden er:
 4x8 minutter effektiv tid
 2 minutter pause mellom første og andre omgang og mellom tredje og fjerde omgang.
 5 minutter pause mellom andre og tredje omgang.

Målkast dømmes når:
 Ballen går over den mållinjen hvor sistemann som var i berøring av ballen var på det angripende laget, eller hvor ballen blir blokkert ut av forsvarende spiller (og ikke av målvakt).
 Målkast tas av forsvarende målvakt.

Hjørnekast dømmes når:
 Ballen går over den mållinjen, og hvor sistemann som var i berøring av ballen var målvakt.
 En forsvarsspiller med vilje kaster ballen over den mållinjen.

Frikast dømmes når:
 Spiller angriper motspiller som ikke holder i ballen.
 Ballen tas med to hender.
 Ballen holdes under vann i et angrep.
 Ballen spilles over sidelinjen.
 Spilleren hopper fra bunnen for å få tak i ballen.
 Spilleren sparker fra motspilleren.
 Spilleren slår ballen med en knyttet neve.

Det tillates å:
 Dytte, trykke ned eller holde fast en motspiller som holder ballen.
 Ta ballen i to hender for målvakten.

30-sekundersregelen:
 Et lag har 30 sekunder på seg på å avslutte angrepet på. Hvis laget ikke klarer å skyte på mål på denne tiden dømmes frikast til motsatt lag.
 Klokken nullstilles ved hjørnekast, utvisning og straffekast.

Nøytralt kast (dropp) dømmes når:
 Spillere fra begge lag gjør en samtidig feil, og dommeren ikke kan avgjøre hvem som gjorde feilen først.
 Når ballen treffer taket.

Utvisning dømmes når:
 Spilleren dytter, trykker ned eller holder fast en motspiller som ikke holder ballen.
 Spilleren forhindrer utførelsen av frikast.
 Spilleren med vilje spruter vann på motspiller.

Straffekast dømmes når:
 Utvisningsfeil innenfor 5-meterslinjen som hindrer sannsynlig mål.'
 Forsvarsspiller blokkerer skudd eller pasning med to hender.
 Straffekast tas fra 5-meterslinjen.

Time-outs:
 To time-outs på ett minutt for hvert lag i hver kamp.
 Kan tas når som helst når laget er i ballbesittelse.
 Ved en eventuell forlenging av kampen kan det vurderes å gi en ekstra time-out.

 De beste landslagene i vannpolo 
(Etter VM i vannpolo 2018 i Berlin, Tyskland for herrer og i Surgut, Russland for damer.

 Herrer 
 Ungarn
 Australia
 Serbia
Tyskland
Kroatia

 Damer 
 USA
 Russland
 Australia
 Spania
 Kina

Referanser

 Eksterne lenker